Α4-0093/95

Πρόταση κανονισμού του Συμβουλίου που αφορά τη σύναψη του πρωτοκόλλου για τον καθορισμό των δυνατοτήτων αλιείας και της χρηματοδοτικής αντιπαροχής που προβλέπονται στη συμφωνία μεταξύ της Ευρωπαϊκής Κοινότητας και της κυβέρνησης της Δημοκρατίας της Σενεγάλης όσον αφορά την αλιεία στα ανοικτά των ακτών της Σενεγάλης για την περίοδο από τις 2 Οκτωβρίου 1994 έως την 1η Οκτωβρίου 1996 (COM(94)0514 - C4-0019/95 - 94/0269(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 2α) (νέα)

>Κείμενο μετά την ψηφοφορία στο ΕΚ>

εκτιμώντας ότι κατά τη διοργανική συμφωνία της 29ης Οκτωβρίου 1993 για τη δημοσιονομική πειθαρχία και τη βελτίωση της δημοσιονομικής διαδικασίας (1), οι δαπάνες που αφορούν το πρωτόκολλο είναι μη υποχρωτικές.

_____________

(1) EE C 331 της 7.12.1993, σ. 1

(Τροπολογία 2)

Αιτιολογική σκέψη 3α) (νέα)

>Κείμενο μετά την ψηφοφορία στο ΕΚ>

εκτιμώντας ότι είναι σημαντικό να βελτιωθεί η κοινοποίηση των πληροφοριών στο Ευρωπαϊκό Κοινοβούλιο και, κατά συνέπεια, η Επιτροπή οφείλει να εκπονεί ετήσια έκθεση σχετικά με την εφαρμογή της συμφωνίας, την οποία υποβάλει πριν από την 1η Μαΐου στη δημοσιονομική αρχή[semigr ]

(Τροπολογία 3)

Αιτιολογική σκέψη 3β) (νέα)

>Κείμενο μετά την ψηφοφορία στο ΕΚ>

εκτιμώντας ότι η Ευρωπαϊκή Ένωση πρέπει να συμπεριλάβει στο συνολικό δημοσιονομικό κονδύλιο μεγαλύτερη υποχρέωση επενδύσεων για τον εκσυγχρονισμό των υποδομών της τοπικής αλιείας μικράς κλίμακας[semigr ]

(Τροπολογία 4)

Άρθρο 2α) (νέο)

>Κείμενο μετά την ψηφοφορία στο ΕΚ>

Κατά το τελευταίο έτος ισχύος του πρωτοκόλλου και προτού συναφθεί συμφωνία παράτασης, η Επιτροπή υποβάλλει στο Συμβούλιο και στο Ευρωπαϊκό Κοινοβούλιο έκθεση σχετικά με την εφαρμογή και τους όρους εκτέλεσης της συμφωνίας.

(Τροπολογία 5)

Άρθρο 2β) (νέο)

>Κείμενο μετά την ψηφοφορία στο ΕΚ>

Βάσει της εκθέσεως αυτής, το Συμβούλιο δίδει εντολή στην Επιτροπή, μετά από διαβούλευση με το Ευρωπαϊκό Κοινοβούλιο, να διεξαγάγει διαπραγματεύσεις σχετικά με τα πρωτόκολλα εφαρμογής της συμφωνίας.

(Τροπολογία 6)

Άρθρο 2γ) (νέο)

>Κείμενο μετά την ψηφοφορία στο ΕΚ>

Η Επιτροπή υποβάλλει στο Συμβούλιο και το Ευρωπαϊκό Κοινοβούλιο, πριν από την έναρξη των διαπραγματεύσεων για την προσεχή συμφωνία παράτασης, μελέτη σχετικά με τη δυνατότητα ενσωμάτωσης στο συνολικό δημοσιονομικό κονδύλιο μεγαλύτερης υποχρέωσης επενδύσεων για τον εκσυγχρονισμό των υποδομών της τοπικής αλιείας μικρής κλίμακας.

(Τροπολογία 7)

Άρθρο 2δ) (νέο)

>Κείμενο μετά την ψηφοφορία στο ΕΚ>

Ζητεί όπως οι 200.000 Ecu που προορίζονται για την υποστήριξη της αλιείας μικρής κλίμακας διατεθούν κατά προτίμηση για υποδομές στον τομέα της αλιείας: εφοδιασμός με αλιευτικό υλικό, λειτουργία κοινωνικο-οικονομικού παρατηρητηρίου, δημιουργία ταμείου για τα τοπικά προγράμματα έρευνας, χρηματοδότηση ιατρικο- κοινωνικού προγράμματος.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που αφορά τη σύναψη του πρωτοκόλλου για τον καθορισμό των δυνατοτήτων αλιείας και της χρηματοδοτικής αντιπαροχής που προβλέπονται στη συμφωνία μεταξύ της Ευρωπαϊκής Κοινότητας και της κυβέρνησης της Δημοκρατίας της Σενεγάλης όσον αφορά την αλιεία στα ανοικτά των ακτών της Σενεγάλης για την περίοδο από τις 2 Οκτωβρίου 1994 έως την 1η Οκτωβρίου 1996 (COM(94)0514 - C4-0019/95 - 94/0269(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(94)0514 - 94/0269(CNS),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 43 και το άρθρο 228, παρ. 2, πρώτη φράση και 3, πρώτο εδάφιο της Συνθήκης ΕΕ (C4-0019/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Αλιείας και τις γνωμοδοτήσεις της Επιτροπής Προϋπολογισμών και της Επιτροπής Ανάπτυξης και Συνεργασίας

(Α4-0093/95),

1. εγκρίνει την πρόταση της Επιτροπής, υπό την επιφύλαξη των τροποποιήσεων που επέφερε[semigr ]

2. καλεί το Συμβούλιο να το ενημερώσει, εφόσον προτίθεται να απομακρυνθεί από το κείμενο που ενέκρινε το Σώμα[semigr ]

3. ζητεί να κληθεί να γνωμοδοτήσει εκ νέου, εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.